open-index/open-wikipedia-markdown huggingface dataset:
হাজীগঞ্জ বড় মসজিদ

**হাজীগঞ্জ ঐতিহাসিক বড় মসজিদ** বা **বড় মসজিদ** চাঁদপুর জেলার হাজীগঞ্জ উপজেলার হাজীগঞ্জ বাজারের মধ্যবর্তী স্থানে অবস্থিত এই ঐতিহাসিক মসজিদটি।

## অবস্থান
**হাজীগঞ্জ ঐতিহাসিক বড় মসজিদ** এর অবস্থান চাঁদপুর জেলার উপজেলার হাজীগঞ্জ বাজারের মধ্যবর্তী স্থানে। এটি হাজীগঞ্জ মৌজায় পড়েছে। এর পাশাপাশি রয়েছে আলীয়া মাদ্রাসা, হাফেজীয়া মাদ্রাসা, ফোরকানীয়া মাদ্রাসা ও ইসলামীয়া পাঠাগার।

## ইতিহাস
প্রায় ১৯৩১ খ্রিঃ নির্মিত হয়েছে এই **হাজীগঞ্জ বড় মসজিদ**টি। এই মসজিদটিকেই চাঁদপুর জেলার সবচেয়ে বড় মসজিদ হিসেবে ধরা হয়। এই মসজিদটির প্রথম উদ্যোক্তা ও প্রতিষ্ঠাতা হাজী আহম্মদ আলী পাটওয়ারী। মসজিদটি তৈরি করার সময় হাজীগঞ্জ বা এর আশাপাশের কোনো এলাকাতে কোনো ইট ভাটা ছিলোনা। তখন মসজিদটির উদ্যোক্তা সেখানে একটি ইট ভাটা তৈরি করেন। তারপর সেখানে ইট তৈরি করে সেই ইট দিয়ে মসজিদটি নির্মাণ করেন। এছাড়াও তিনি মসজিদ নির্মাণের জন্য জাহাজ ভাড়া করে ভারতের কলকাতায় গিয়ে লোহার বীম ও মর্মর পাথর কিনে আনেন। পরবর্তীতে মসজিদটির কাজ ১৯৩৭ খ্রিঃ দিকে শেষ হয় এবং শুক্রবার দিন মসজিদে আজান দেওয়ার মাধ্যমে মসজিদটির উদ্বোধন করা হয়। 

## মসজিদ সংলগ্ন মাদ্রাসা
মসজিদটির পাশাপাশি রয়েছে আলীয়া মাদ্রাসা, হাফেজীয়া মাদ্রাসা, ফোরকানীয়া মাদ্রাসা ও ইসলামীয়া পাঠাগার। আলীয়া মাদ্রাসা ছাড়া বাকী মাদ্রাসাগুলো মসজিদ কমিটির তত্ত্বাবধায়নে চলে।

## অবকাঠামো
মসজিদটি দুই তলা বিশিষ্ট, ১টি ১২১ ফুট লম্বা মিনার ও ২টি গম্বুজ রয়েছে।

## চিত্রশালা

Hajiganj boro mosjid gate.jpg
Hajiganj bror mosjid full photo.jpg
Hajiganj boro mosjid uporer ongso.jpg
Hajiganj boro mosjid probesh poth.jpg
Hajiganj boro mosjid gumbuj.jpg
Hajiganj boro mosjid gumbuj & miner.jpg
Hajiganj boro mosjid samner vag & miner.jpg
Hajiganj boro mosjid sondakalin somoy.jpg


## আরো দেখুন
আলমগীরী মসজিদ

## তথ্যসূত্র

বিষয়শ্রেণী:চাঁদপুর জেলার প্রত্নতাত্ত্বিক স্থাপনা
বিষয়শ্রেণী:চাঁদপুর জেলার দর্শনীয় স্থান
বিষয়শ্রেণী:চাঁদপুর জেলার মসজিদ
মুসা দেম্বেলে

**মুসা দেম্বেলে** (জন্ম **মুসা সিদি ইয়াইয়া দেম্বেলে**; ১৬ জুলাই ১৯৮৭) হলেন একজন বেলজীয় পেশাদার ফুটবলার, যিনি প্রিমিয়ার লিগের ক্লাব টটেনহ্যাম হটস্পার এবং বেলজিয়াম জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড়। তিনি টটেনহ্যাম হটস্পারের হয়ে এপর্যন্ত প্রায় ১৫০-এর অধিক ম্যাচ খেলেছেন। তিনি ইউরোপের অন্যতম সেরা বক্স-টু-বক্স মধ্যমাঠের খেলোয়াড় হিসেবে পরিগণিত হন। তার ড্রিবলিং দক্ষতা এবং বল দখলের দক্ষয়া সকলের নজর কাড়ে।

দেম্বেলে বেলজীয় প্রো লিগের ক্লাব জার্মিনাল বিয়ারস্কটের হয়ে খেলার মাধ্যমে তার ক্যারিয়ার শুরু করেন। অতঃপর তিনি নেদারল্যান্ডের এরেডিভিসির ক্লাব উইলেম ২ এবং এজেডের হয়ে খেলেছেন। পরবর্তীতে ২০০৯ সালে, তিনি লিগ ট্রফি এবং ইয়োহান ক্রুইফ শিল্ড জয়লাভ করেন। অতঃপর ২০১০ সালে তিনি প্রিমিয়ার লিগের ক্লাব ফুলহ্যামে যোগদান করেন। এবং পরবর্তীতে ২০১২ সালের আগস্ট মাসে, ১৫ মিলিয়ন ইউরোর বিনিময়ে তিনি টটেনহ্যাম হটস্পারের সাথে একটি চুক্তি স্বাক্ষর করেন। ২০১২ সালে, *[[দ্য গার্ডিয়ান]]* দ্বারা প্রকাশিত "বর্তমানের সেরা ১০০ ফুটবলার"-এর তালিকায় তিনি ৯১তম স্থান দখল করেন।

## ক্যারিয়ার পরিসংখ্যান
### ক্লাব

## তথ্যসূত্র

## বহিঃসংযোগ

*টটেনহ্যাম হটস্পারে মুসা দেম্বেলে
*
*
*বেলজীয় এফএ-এ মুসা দেম্বেলে
*প্রিমিয়ার লিগে মুসা দেম্বেলে 
* 

বিষয়শ্রেণী:১৯৮৭-এ জন্ম
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:বেলজীয় প্রবাসী পুরুষ ফুটবলার
বিষয়শ্রেণী:বেলজীয় পুরুষ ফুটবলার
বিষয়শ্রেণী:বেলজিয়ামের পুরুষ আন্তর্জাতিক ফুটবলার
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:বেলজিয়ামের আন্তর্জাতিক যুব ফুটবলার
বিষয়শ্রেণী:এরেডিভিজির খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:২০০৮ গ্রীষ্মকালীন অলিম্পিকের ফুটবলার
বিষয়শ্রেণী:জীবিত ব্যক্তি
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড়
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:ফুলহ্যাম ফুটবল ক্লাবের খেলোয়াড়
বিষয়শ্রেণী:রয়্যাল বেরস্খট আন্টভের্পীয় ক্লাবের খেলোয়াড়
বিষয়শ্রেণী:রয়্যাল বেরখেম স্পোর্টসের খেলোয়াড়
বিষয়শ্রেণী:চীনা সুপার লিগের খেলোয়াড়
বিষয়শ্রেণী:ইংল্যান্ডে বেলজীয় প্রবাসী ক্রীড়াবিদ
বিষয়শ্রেণী:নেদারল্যান্ডসে প্রবাসী ফুটবলার
বিষয়শ্রেণী:চীনে প্রবাসী ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:বেলজিয়ান মুসলিম
বিষয়শ্রেণী:বেলজিয়ামের অলিম্পিক ফুটবলার
ইউরি তিলেমান্স

**ইউরি মারিওন আ. তিলেমান্স** (; জন্ম: ৭ মে ১৯৯৭; **ইউরি তিলেমান্স** নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব লেস্টার সিটি এবং বেলজিয়াম জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।

২০১২ সালে, তিলেমান্স বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৬ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৫২ ম্যাচে ৫টি গোল করেছেন।

## প্রারম্ভিক জীবন
ইউরি মারিওন আ. তিলেমান্স ১৯৯৭ সালের ৭ই মে তারিখে বেলজিয়ামের সিন্ট-পিটার্স লেউতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
তিলেমান্স বেলজিয়াম অনূর্ধ্ব-১৫, বেলজিয়াম অনূর্ধ্ব-১৬ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১২ সালে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৫ বছরে ২৮ ম্যাচে অংশগ্রহণ করে ১৬টি গোল করেছেন।

২০১৬ সালের ৯ই নভেম্বর তারিখে, ১৯ বছর, ৬ মাস ও ২ দিন বয়সে, ডান পায়ে ফুটবল খেলায় পারদর্শী তিলেমান্স নেদারল্যান্ডসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮৪তম মিনিটে মধ্যমাঠের খেলোয়াড় স্টেভেন ডেফুরের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৮ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি ১–১ গোলে ড্র হয়েছিল। বেলজিয়ামের হয়ে অভিষেকের বছরে তিলেমান্স সর্বমোট ২ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বেলজীয় পুরুষ ফুটবলার
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড়
বিষয়শ্রেণী:বেলজিয়ামের আন্তর্জাতিক যুব ফুটবলার
বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার
বিষয়শ্রেণী:বেলজিয়ামের পুরুষ আন্তর্জাতিক ফুটবলার
বিষয়শ্রেণী:বেলজীয় প্রবাসী পুরুষ ফুটবলার
বিষয়শ্রেণী:ফ্রান্সে প্রবাসী ফুটবলার
বিষয়শ্রেণী:মোনাকোয় প্রবাসী ফুটবলার
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:লেস্টার সিটি ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:মোনাকো ফুটবল ক্লাবের খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:এফএ কাপ ফাইনালের খেলোয়াড়
বিষয়শ্রেণী:ইংল্যান্ডে বেলজীয় প্রবাসী ক্রীড়াবিদ
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:অ্যাস্টন ভিলা ফুটবল ক্লাবের খেলোয়াড়
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
নাশিক জেলা

**নাশিক জেলা** ভারতের মহারাষ্ট্র রাজ্যের  একটি প্রশাসনিক অঞ্চল। এছাড়াও এই জেলাটি  *নাসিক জেলা* নামে পরিচিত। নাশিক শহরটি এই জেলা সদর দপ্তর। নাশিক ভাল ওয়াইন উৎপাদনের জন্য পরিচিত হয়।

নাশিক জেলা মহারাষ্ট্রের তৃতীয় বৃহত্তম জেলা। এই জেলার মোট  জনসংখ্যা হল ৬১,০৯,০৫২ জন এবং উত্তর মহারাষ্ট্র অঞ্চলের ১৫,৫৮২ বর্গ কিলোমিটার এলাকা দখল করে জেলাটি। এই জেলার উত্তর দিকে ধুলে জেলা, পূর্বে জলগাঁও জেলা, দক্ষিণ-পূর্ব ঔরঙ্গাবাদ জেলা, দক্ষিণে আহমদনগর জেলা, দক্ষিণ-পশ্চিমে থানে জেলা, পশ্চিমে গুজরাত রাজ্যের ভলসাদ ও নবসারী জেলা এবং উত্তর-পশ্চিমে ডাঙ্গস জেলা অবস্থিত।

জেলা পশ্চিমাঞ্চলীয় অংশ উত্তর-দক্ষিণে প্রসারিত দাক্ষিণাত্যের মালভূমি, যা খুবই উর্বর ও কৃষিকার্যে উপযোগী। জেলার পশ্চিমাঞ্চল কয়েকটি ব্যতিক্রম গ্রামের ছাড়াও পাহাড়ী এবং রেভিন্স দ্বারা বিভক্ত এবং  এখানে সহজে চাষাবাদ সম্ভব। পাহাড়ের পশ্চিম ঢালগুলি থেক দমনগঙ্গা নদী সহ বিভিন্ন নদী নির্গত হয়েছে,। যে গুলি এর পর পশ্চিম দিকে প্রবাহিত হয়ে আরব সাগরে পতিত হয়।

দাক্ষিণাত্যের মালভূমির উপর অবস্থিত জেলার বৃহত্তর পূর্ব অংশটি খোলা, উর্বর এবং চাষবাসের জন্য উপযুক্ত। পূর্ব ও পশ্চিমে বিস্তৃত সাতমলা-চাঁদাবাদ পাহাড় মালভূমি অঞ্চলের প্রধান বিভাজক গঠন করে। উপদ্বীপীয় ভারতের বৃহত্তম নদী গোদাবরী এই জেলার জেলার ত্রিম্বকেশ্বর পাহাড়ে উৎপত্তি এবং জেলাটির মাধ্য দিয়ে পূর্ব দিকে প্রবাহিত হয়।  সাতমলা-চাঁদাবাদ পাহাড় একটি জলবিভাজিকা গঠন করে, যেমন নদীগুলি গোদাবরী নদীর দক্ষিণে জলনিকাশির কাজ করে। এইগুলির মধ্য কদভ ও দারন নদী উভয়ই অন্তর্ভুক্ত যা গোদাবরী নদীর উপনদী। সাতমলা-চাঁদাবাদ পাহাড়ের উত্তরে গির্না নদী এবং তার উপনদী মোসাম, পূর্ব উপত্যকায় তাপ্তী নদীতে মিলিত হয়।

ত্রিম্বকেশ্বর শিব মন্দির ত্রিম্বকে অবস্থিত, যা বারো জ্যোতিলিঙ্গের মধ্যে একটি, যেখানে মহারাষ্ট্রের ত্রিম্বকেশ্বরে হিন্দু বংশোদ্ভূত নিবন্ধন করা হয়। পবিত্র গোদাবরী নদীর উৎপত্তি ত্রিম্বাকের কাছাকাছি।

## জনসংখ্যার উপাত্ত
২০১১ সালের আদমশুমারি অনুযায়ী, নাশিক জেলার জনসংখ্যা ৬১,০৯,০৫২ জন, যা এল সালভাদর  অথবা যুক্তরাষ্ট্রের মিসৌরি রাজ্যের জনসংখ্যা প্রায় সমান।  জনসংখ্যার হিসাবে ভারতের ১১ তম স্থান (মোট ৬৪০ টির মধ্যে) পেয়েছে জেলাটি।  জেলাটিতে বর্গ কিলোমিটার (১,০২০/বর্গ মাইল) প্রতি ৩৯৩ জন মানুষ বসবাস করেন।  এই জেলায় ২০০১-২০১১ এর দশকে জনসংখ্যা বৃদ্ধির হার ছিল ২২.৩৩%।  নাশিকের প্রতি ১০০০ জন পুরুষের জন্য ৯৩১ জন নারীর যৌন অনুপাত রয়েছে  এবং ৮০.৯৬% এর সাক্ষরতার হার রয়েছে। 

২০০৭ সালের হিসাবে জেলার ৭৫.৬৪% মানুষ শহুরে। 
### ভাষাসমূহ
মারাঠি হল আধিকারিক বা সরকারি এবং মূল কথ্য ভাষা। অহরানী এবং ভিলি  জেলার উত্তরে ছোট ছোট অংশগুলিতে বিভিন্ন উপভাষা কথিত হয়।  নাশিক, ত্রিম্বকেশ্বর মত ধর্মীয় স্থানগুলিতে প্রাচীন ভারতীয় ভাষা সংস্কৃত কথ্য এবং ব্যাপকভাবে বোঝা যায়।

## তথ্যসূত্র

## বহিঃসংযোগ

বিষয়শ্রেণী:মহারাষ্ট্রের জেলা
বিষয়শ্রেণী:নাশিক জেলা
বিষয়শ্রেণী:১৮৬৯-এ ভারতে প্রতিষ্ঠিত
অ্যান্থনি লিম্বোম্বে

**অ্যান্থনি 'টনি' লিম্বোম্বে** (জন্ম: ১৫ জুলাই ১৯৯৪) হলেন একজন বেলজীয় পেশাদার ফুটবলার, যিনি ক্লাব ব্রুজ এবং বেলজিয়াম জাতীয় দলের হয়ে একজন উইঙ্গার অথবা একজন আক্রমণভাগের খেলোয়াড় হিসেবে খেলে থাকেন।

## ব্যক্তিগত জীবন
লিম্বোম্বের বড় ভাই স্টালোনে লিম্বোম্বেও একজন পেশাদার ফুটবলার এবং তিনি আন্টোয়ার্প এফসির হয়ে একজন সৃজনশীল উইঙ্গার হিসেবে খেলেন।

## ক্যারিয়ার পরিসংখ্যান

## সম্মাননা
### ক্লাব
**[[কে.আর.সি. শেঙ্ক|রেসিং শেঙ্ক]]**
* বেলজীয় প্রো লিগ: ২০১০–১১
* বেলজীয় সুপারকাপ: ২০১১
**[[এনইসি (ফুটবল ক্লাব)|এনইসি]]**
* ইরস্তে ডিভিসি (১): ২০১৪–১৫

## তথ্যসূত্র

## বহিঃসংযোগ
* 
* উয়েফায় অ্যান্থনি লিম্বোম্বে
* বেলজিত এফএ-এ অ্যান্থনি লিম্বোম্বে

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মেহেলেনের ব্যক্তি
বিষয়শ্রেণী:বেলজীয় পুরুষ ফুটবলার
বিষয়শ্রেণী:বেলজিয়ামের পুরুষ আন্তর্জাতিক ফুটবলার
বিষয়শ্রেণী:বেলজিয়ামের আন্তর্জাতিক যুব ফুটবলার
বিষয়শ্রেণী:পুরুষ ফুটবল উইঙ্গার
বিষয়শ্রেণী:রয়্যাল রেসিং ক্লাব খেংকের খেলোয়াড়
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:এরস্টে ডিভিজির খেলোয়াড়
বিষয়শ্রেণী:বেলজীয় প্রবাসী পুরুষ ফুটবলার
বিষয়শ্রেণী:নেদারল্যান্ডসে প্রবাসী ফুটবলার
বিষয়শ্রেণী:লিগ ১-এর খেলোয়াড়
বিষয়শ্রেণী:ফুটবল ক্লাব নাঁতের খেলোয়াড়
বিষয়শ্রেণী:ক্লাব ব্রুজের খেলোয়াড়
বিষয়শ্রেণী:রয়্যাল লিরসে স্পোর্টস ক্লাবের খেলোয়াড়
বিষয়শ্রেণী:রয়্যাল ফুটবল ক্লাব মেখেলেনের খেলোয়াড়
বিষয়শ্রেণী:স্ট্যান্ডার্ড লিয়েজের খেলোয়াড়
বিষয়শ্রেণী:এনইসি নিজমেগেন খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড়
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:ফ্রান্সে বেলজীয় প্রবাসী ক্রীড়াবিদ
লেয়ান্ডার ডেন্ডনকার

**লেয়ান্ডার ডেন্ডনকার** (; জন্ম: ১৫ এপ্রিল ১৯৯৫) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব উলভারহ্যাম্পটন এবং বেলজিয়াম জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।

২০১০ সালে, ডেন্ডনকার বেলজিয়াম অনূর্ধ্ব-১৬ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৫ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ২৯ ম্যাচে ১টি গোল করেছেন।

## প্রারম্ভিক জীবন
লেয়ান্ডার ডেন্ডনকার ১৯৯৫ সালের ১৫ই এপ্রিল তারিখে বেলজিয়ামের পাসেনডালেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ডেন্ডনকার বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১০ সালে বেলজিয়াম অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৬ বছরে ৩২ ম্যাচে অংশগ্রহণ করে ৫টি গোল করেছেন।

২০১৫ সালের ৭ই জুন তারিখে, ২০ বছর, ১ মাস ও ২৩ দিন বয়সে, ডান পায়ে ফুটবল খেলায় পারদর্শী ডেন্ডনকার ফ্রান্সের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮৫তম মিনিটে রক্ষণভাগের খেলোয়াড় জেসন ডেনায়েরের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি বেলজিয়াম ৪–৩ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে ডেন্ডনকার সর্বমোট ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বেলজীয় পুরুষ ফুটবলার
বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড়
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:বেলজিয়ামের আন্তর্জাতিক যুব ফুটবলার
বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার
বিষয়শ্রেণী:বেলজিয়ামের পুরুষ আন্তর্জাতিক ফুটবলার
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:উলভারহ্যাম্পটন ওয়ান্ডারার্স ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:রয়্যাল স্পোর্টস ক্লাব রুসেলারের খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:বেলজীয় প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ইংল্যান্ডে বেলজীয় প্রবাসী ক্রীড়াবিদ
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:অ্যাস্টন ভিলা ফুটবল ক্লাবের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:সোচেতা স্পোর্তিভা কালচো নাপোলির খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:রিয়াল ওবিয়েদোর খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:স্পেনে বেলজীয় প্রবাসী ক্রীড়াবিদ
মোহাম্মদ আব্দুল হক (অনু)

**মোহাম্মদ আব্দুল হক (অনু)** (১৫ ফেব্রুয়ারি ১৯৭৫) বাংলাদেশের একজন সাংবাদিক। তথ্যপ্রযুক্তি সাংবাদিকতায় বিশেষ অবদানের জন্য তিনি জাতীয় তথ্য ও যোগাযোগ প্রযুক্তি পুরস্কার ২০১৬ পেয়েছেন। 

## জন্ম ও পারিবারিক পরিচয়
আব্দুল হক (অনু)’র জন্ম ১৯৭৫ সালের ১৫ ফেব্রুয়ারি ঢাকার জেলার লালবাগে। তার বাবার নাম মোহাম্মদ আব্দুল হাই এবং মায়ের নাম সাবেরা খাতুন। তার এক ভাই এবং এক বোন।

## শিক্ষাজীবন
ওয়েস্ট অ্যান্ড হাই স্কুল থেকে ১৯৯১ সালে এসএসসি, ১৯৯৩ সালে ঢাকার রাইফেলস পাবলিক স্কুল অ্যান্ড কলেজ থেকে এইচএসসি পাশ করেন অনু। পরবর্তীতে শান্ত-মারিয়াম ইউনিভার্সিটি অব ক্রিয়েটিভ টেকনোলজি থেকে স্নাতক ও স্নাতকোত্তর সম্পন্ন করেন তিনি। এছাড়া তিনি ঢাকা ইন্টারন্যাশনাল ইউনিভার্সিটি থেকে হিউম্যান রাইটস অ্যান্ড লিগ্যাল এইড বিষয়ে ডিপ্লোমা ডিগ্রি অর্জন করেন।

## কর্মজীবন
১৯৯২ সালে ১৩ জুলাই থেকে বাংলা ভাষায় সর্বাধিক প্রচারিত তথ্য প্রযুক্তি ম্যাগাজিন কমপিউটার জগৎ এ কাজ শুরু করেন অনু। বর্তমানে এ পত্রিকায় নির্বাহী সম্পাদক হিসেবে দায়িত্ব পালন করছেন তিনি। 

## সাংবাদিক সংগঠন
অনু তথ্যপ্রযুক্তি সাংবাদিকদের সংগঠন বাংলাদেশ আইসিটি জার্নালিস্ট ফোরামের (বিআইজেএফ) প্রতিষ্ঠাতা সদস্য এবং নির্বাচিত সভাপতি হিসেবে দায়িত্ব পালন করেছেন। এছাড়া তিনি বাংলাদেশ ইন্টারনেট গভর্নেন্স ফোরামের মহাসচিব হিসেবেও দায়িত্ব পালন করছেন।

## পারিবারিক জীবন
অনু’র স্ত্রীর নাম সায়মা ইসরাইল হক। এ দম্পতির একমাত্র সন্তান জারতাজ হক সিমরা।

## পুরস্কার ও সম্মাননা
* জাতীয় তথ্য ও যোগাযোগ প্রযুক্তি পুরস্কার, ২০১৬

## তথ্যসূত্র

## বহি:সংযোগ

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী সাংবাদিক
বিষয়শ্রেণী:শান্ত-মারিয়াম ইউনিভার্সিটি অব ক্রিয়েটিভ টেকনোলজির প্রাক্তন শিক্ষার্থী
বিষয়শ্রেণী:ঢাকা ইন্টারন্যাশনাল ইউনিভার্সিটির প্রাক্তন শিক্ষার্থী
বহেড়া

thumb|left|শুকনো বহেড়া ফল
থাম্ব

**বহেড়া** (বৈজ্ঞানিক নাম: *Terminalia bellirica*) (ইংরেজি:  **bahera** or **beleric** or **bastard myrobalan**) বা **বিভীতকী** *Combretaceae* পরিবারের **Terminalia** গণের একটি বৃক্ষ।

## বিবরণ
বহেড়া গাছ উচ্চতায় ৬০-১০০ ফুট পর্যন্ত লম্বা হয় অর্থাৎ খুবই বড় গাছ। গাছের গুড়িও অনেক লম্বা। শীত কালে এর ফল পুষ্ট হয়, তারপর নিজ থেকেই গাছ থেকে খসে পড়ে।

এ গাছের ফল দু’রকমের হয়-এক প্রকার গোল, আরেকটি ডিম্বাকৃতির। এর ফল ও ফলের শাঁস ঔষধ হিসেবে ব্যবহৃত হয়। ভারতীয় উপমহাদেশের লোধা আদিবাসী সম্প্রদায়ের লোকেরা তাদের মনের প্রফুল্লতা আনার জন্য এই ফলের শাঁস খায়।

## প্রাপ্তিস্থান

বাংলাদেশের প্রায় সব অঞ্চলেই বহেড়া গাছ জন্মে। যেমন ভাওায়ালের অঞ্চল মধুপুর গড়, গাজীপুর, বগুড়া, দিনাজপুর, রামগড়, কুমিল্লা, ব্রাহ্মণবাড়িয়া এবং ভারতের ছোটনাগপুর, বিহার, হিমাচল প্রদেশ ও মধ্যপ্রদেশে প্রধানত এ গাছ বেশি দেখা যায়। পশ্চিমবঙ্গের বীরভুম, বাঁকুড়া ও বর্ধমানের শালবনেও এ গাছ প্রচুর জন্মে। উত্তোলণের সময়: শীতের প্রাক্কালে ফল সংগ্রহ করা হয়।

আবাদী/অনাবাদী/বনজ: এই গাছটি সাধারনতঃ বনজ জাতীয় গাছ।

## চাষাবাদের ধরণ
গ্রীষ্মকালে এই গাছে ফুল আসে। তারপর হয় ফল। সেই ফল পুষ্ট হয় শীতের প্রাক্কালে।  তারপর আপনা আপনি ঝরে পড়ে। এই গাছ রোপনের দরকার হয়না। পতিত জমির ধারে, জমির আইলে এটি আপনা আপনি জন্মে।

## ঔষধি গুণাগুণ
* আমাশয়:  সাদা বা রক্ত যে কোনও আমাশয়ে প্রতিদিন সকালে এক গ্লাস পানির  সাথে এক চামচ বহেড়া গুঁড়া খেলে উপকার পাওয়া যায়।
* অকালে চুল পাকলে: বহেড়ার বিচি বাদ দিয়ে ১০ গ্রাম ছাল নিয়ে পানি দিয়ে বাটুন। এক কাপ পানিতে গুলে পানি ছেঁকে নিন, এবার সে পানি দিয়ে চুল ধুয়ে ফেলুন। এর ফলে চুল ওঠা বন্ধ হয়।
* শ্লেস্মায়:  আধা চা-চামচ বহেড়া গুঁড়া, ঘি গরম করে তার সাথে মিশিয়ে আবার গরম করে মধু মিশিয়ে চেটে খেলে উপকার পাওয়া যায়।
* ইন্দ্রিয়-দৌর্বল্যে: এ রোগ থেকে মুক্তি পেতে হলে রোজ দু’টি করে বহেড়া বিচির শাঁস খেতে হবে। এর ফলে এই রোগ ভাল হয়।
* শ্বেতী রোগে:  বহেড়া বিচির শাঁসের তেল বের করে শ্বেতীর ওপর লাগালে গায়ের রং অল্পদিনের মধ্যেই স্বাভাবিক হবে।
* অকালে টাক পড়লে: বহেড়া বিচির শাঁস অল্প পানিতে মিহি করে বেটে চন্দনের মতো টাকে লাগালে, টাক সেরে যায়।
* ফুলা কমানোর জন্য:  বহেড়ার বিচি বাদ দিয়ে ছাল বেটে একটু গরম করে ফুলায় প্রলেপ দিলে ফুলা কমে যায়।
* কৃমি রোগ : বহেড়া বিচি বাদ দিয়ে শাঁসের গুঁড়া ডালিম পাতার রসের সাথে মিশিয়ে খেলে কৃমি দূর হয়।
*  আমলকী, হরিতকী ও বহেড়া এই তিন ফলের মিশ্রণকে ত্রিফলা বলে। আয়ুর্বেদিক ওষুধ হিসেবে ত্রিফলা স্বাস্থ্যের জন্য  বহুমাত্রিক উপকারী। 

## তথ্যসূত্র

বিষয়শ্রেণী:ঔষধি উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:নেপালের উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
কমপিউটার জগৎ

***কমপিউটার জগৎ*** বাংলাদেশ থেকে প্রকাশিত একটি তথ্যপ্রযুক্তি বিষয়ক ম্যাগাজিন। এটি ১৯৯১ সাল থেকে নিয়মিত প্রকাশিত হচ্ছে। এটি বাংলাদেশের প্রথম তথ্য ও যোগাযোগ প্রযুক্তি ভিত্তিক ম্যাগাজিন যার প্রতিষ্ঠাতা অধ্যাপক আব্দুল কাদের। *কমপিউটার জগৎ* কর্তৃপক্ষ ২০১৫ সালে বার্ষিক ই-বাণিজ্য মেলার আয়োজন করেছিল।

## ইতিহাস
১৯৯১ সালের মে মাসের প্রথম দিনে কমপিউটার জগৎ-এর প্রথম সংখ্যাটি প্রকাশিত হয়। তথ্যপ্রযুক্তি বিষয়ের ওপর বাংলাদেশের প্রথম বাংলা সাময়কী হিসেবে এই পত্রিকাটি আত্মপ্রকাশ করে। কমপিউটার জগৎ-এর সূচনাসংখ্যার প্রতিপাদ্য ছিল: *জনগণের হাতে কমপিউটার চাই*। ২০০৩ সাল থেকে পত্রিকাটির প্রতিষ্ঠাতা আবদুল কাদেরের অবর্তমানে কার্যত নাজমা কাদের কমপিউটার জগৎ-এর হাল ধরেন।

## কার্যক্রম
বাংলাদেশের আইসিটি সেক্টরের উন্নয়নের লক্ষ্যে ২০১৪ সালের ২৪ আগস্টে বাংলাদেশ কম্পিউটার সোসাইটি (বিসিএস) এবং মাসিক কমপিউটার জগৎ একত্রে কাজ করার সিদ্ধান্ত নেয়।

## তথ্যসূত্র

## বহিঃসংযোগ
* ''কমপিউটার জগৎ'' 

বিষয়শ্রেণী:১৯৯১-এ বাংলাদেশে প্রতিষ্ঠিত
বিষয়শ্রেণী:বাংলাদেশের মাসিক ম্যাগাজিন
বিষয়শ্রেণী:বিজ্ঞান ও প্রযুক্তি ম্যাগাজিন
বিষয়শ্রেণী:১৯৯১-এ প্রতিষ্ঠিত ম্যাগাজিন
বিষয়শ্রেণী:বাংলা ভাষার ম্যাগাজিন
বিষয়শ্রেণী:বাংলাদেশের ম্যাগাজিন
অনন্যা (ম্যাগাজিন)

**অনন্যা** বাংলাদেশের একটি নারী বিষয়ক মাসিক ম্যাগাজিন। এটি ১৯৮৭ সাল থেকে নিয়মিত প্রকাশিত হচ্ছে। এ ম্যাগাজিনের পক্ষ থেকে বাংলাদেশে সামাজিক ভাবে বিভিন্ন সফল নারীদের ১৯৯৩ সাল অনন্যা শীর্ষ দশ পুরস্কার শীর্ষক বার্ষিক পুরস্কার দেওয়া হয়।

## অনন্যা শীর্ষ দশ

১৯৯৩ সাল থেকে বিভিন্ন ক্ষেত্রে সফল নারীদের অনন্যা শীর্ষ দশ পুরস্কার দিচ্ছে এ ম্যাগাজিনটি।

## তথ্যসূত্র

## বহিঃসংযোগ

বিষয়শ্রেণী:১৯৮৭-এ প্রতিষ্ঠিত ম্যাগাজিন
বিষয়শ্রেণী:বাংলা ভাষার ম্যাগাজিন
বিষয়শ্রেণী:বাংলাদেশের পাক্ষিক ম্যাগাজিন
বিষয়শ্রেণী:বাংলাদেশের মহিলাদের ম্যাগাজিন
বিষয়শ্রেণী:১৯৮৭-এ বাংলাদেশে প্রতিষ্ঠিত
বিষয়শ্রেণী:দ্বি-সাপ্তাহিক ম্যাগাজিন
বিষয়শ্রেণী:বাংলাদেশের ম্যাগাজিন
বিষয়শ্রেণী:নারীদের ম্যাগাজিন
বিষয়শ্রেণী:বাংলাদেশে নারীদের ইতিহাস
ধর্মে আছো জিরাফেও আছো

***ধর্মে আছো জিরাফেও আছো*** ভারতীয় বাঙালি কবি শক্তি চট্টোপাধ্যায় রচিত কাব্যগ্রন্থ, যেটি ১৯৬৫ সালে ১৯৬৫ সালের অক্টোবরে (আশ্বিন ১৩৭২ বঙ্গাব্দ) বীক্ষণ প্রকাশ ভবন কর্তৃক প্রকাশিত হয়। কাব্যগ্রন্থের প্রচ্ছদ অঙ্কণ করেছেন নিতাই ঘোষ। শক্তি কাব্যগ্রন্থটি উৎসর্গ করেছেন 'আধুনিক কবিতার দুর্বোধ্য পাঠকের হাতে'।

## গঠন
শক্তি চট্টোপাধ্যায় এই কাব্যগ্রন্থ রচনার প্রসঙ্গে বলেছেন, তিনি এতে সচেতনভাবে রবীন্দ্রনাথের ভাষাভঙ্গিতে রচনার চেষ্টা চালিয়েছেন।

## কবিতাসূচি
এই কাব্যগ্রন্থে সর্বমোট ৮৫ টি কবিতা সংকলিত হয়েছে।

#হলুদ বাড়ি
#বাগানে কি ধরেছিলে হাত
#স্বর্ণচাপার ঘর
#ভেবেছিলাম
#তোমর পথ কি আমার পথেই পড়ে
#প্রিয়তমা, শুকতারা
#এই গ্রাম পর্বতে
#আমি স্বেচ্ছাচারী
#অন্ধকারে
#তুমি কি আমারো চেয়ে বড়ো
#জুলেখা ডবসন
#বাঁধের উপর চাঁদ উঠেছে
#আমি কেবলি বাতপি
#জ্যোৎস্নার বল্লম হাতে
#দূরগামী গাড়ি
#উপকূলে শুয়ে আছে অনিমেষ
#হৃদয়পুর
#স্থায়ী
#ঝাউয়ের ডাকে
#অমরাবতীর আলো
#গোপন শিক্ষা
#বসন্ত আসে
#কে আর তেমন ভালোবাসে
#ভিতরে আমার
#কেতকী
#চৈত্রে
#সমুদ্র অভিমুখে
#ব্রিজ—যমুনার জল
#সময় হয়েছে
#চাবি
#সময়
#মনে কি তোমার
#তুমি জানো
#তুমি যেনো রেলের স্টেশন
#দেয়ালের কাছে
#অবনী বাড়ি আছো
#আছে আছে সে এখানে আছে
#ফাঁকি
#আনন্দ-ভৈরবী
#তোমাকেই মনে পড়ে
#ধর্ম 
#অধর্ম
#সরোজিনী বুঝেছিলো
#পারিপার্শ্বিক থেকে
#পাহাড়ে পাহাড়ে
#প্রকৃতির কাছ থেকে
#কার্তিকের শেষ রাতে
#রাতের নির্জনে
#এখনও বুকের মাঝে ওঠে গ্রিস
#আজও আমি
#কোনোদিনই পাবে না আমাকে—
#চাঁদের ভিতরে
#জীবনের কোলে বসে মরণের অবসাদ
#কে বাগানে
#তুমি শুধু নও তোমারি আপন
#কাছে
#ছিন্ন পাতার সাজাই তরণী
#আমার ছিলো একটি ক্ষেতের চাষ
#এবার হয়েছে সন্ধ্যা
#কৃষ্ণচুড়ার পথ
#সেই ফেলে-আসা রুমাল
#রাষ্ট্রীয় আদেশ
#মনে পড়ল
#ভূতপ্রেত ছিলো কিংবা নারী
#মনে আমার
#সে
#স্বেচ্ছা
#ফুটবল
#মন বলে
#ভাসাই নদীতে নৌকা
#বনে বনে
#ব্লিডিং হার্ট
#নতুন করে কি বাঁচা সম্ভব হবে?
#স্বার্থ
#যখন বৃষ্টি নামল
#মালির একান্ত প্রয়োজন
#অনন্ত কুয়ার জলে চাঁদ পড়ে আছে
#কার পদধ্বনি
#ছুটি ছুটি একান্তই ছুটি
#প্রেম
#যাকে চেয়েছিলাম তাকে
#দুই বাংলাই রইল না কাছাকাছি
#দুয়ার খুলে দাও, প্রহরী
#ফাঁদের মতো প্রেম
#অন্ধকারের বন্ধনে

## আরও দেখুন
* শক্তি চট্টোপাধ্যায়ের গ্রন্থতালিকা

## তথ্যসূত্র

## বহিঃসংযোগ
*

বিষয়শ্রেণী:১৯৬৫-এর বই
বিষয়শ্রেণী:শক্তি চট্টোপাধ্যায়ের কাব্যগ্রন্থ
বিষয়শ্রেণী:বাংলা কাব্য
কেভিন মিরায়াস

**কেভিন আন্তোনিও জোয়েল গিসলাইন মিরায়াস ই কাস্তিয়ো** (জন্ম: ৫ অক্টোবর ১৯৮৭), সাধারণভাবে **কেভিন মিরায়াস** (), হলেন একজন বেলজীয় পেশাদার ফুটবলার, যিনি এভার্টন হতে অলিম্পিয়াকোস ধারে এবং বেলজিয়াম জাতীয় দলের হয়ে একজন উইঙ্গার হিসেবে খেলেন।

মিরায়াস লিগ ১-এর ক্লাব লিলির হয়ে ২০০৪ সালে তার পেশাদার ক্যারিয়ার শুরু করেন। অতঃপর ২০১০ সালে গ্রিক ক্লাব অলিম্পিয়াকোসের হয়ে খেলার পুর্বে তিনি সেইন্ট-ইতিয়েনের হয়ে খেলেন। তিনি অলিম্পিয়াকোসের হয়ে খেলার সময় সফলতার মুখ দেখেন, উক্ত ক্লাবের হয়ে তিনি ৫২ ম্যাচে ৩৪টি গোল করেছেন। তিনি অলিম্পিয়াকোসের হয়ে দ্বিতীয় মৌসুমে তিনি ২৫ ম্যাচে ২০টি গোল করে সর্বোচ্চ গোলদাতার পুরস্কার পান। তার অসাধারণ খেলা প্রিমিয়ার লিগের ক্লাব এভার্টনের নজর কাড়ে। এর ফলে ২০১২ সালে গ্রীষ্মে তিনি ৬ মিলিয়ন ইউরোর বিনিময়ে এভার্টনের সাথে একটি চুক্তি স্বাক্ষর করেন।

মিরায়াস ২০০৭ সালে বেলজিয়ামের জ্যেষ্ঠ দলের হয়ে আন্তর্জাতিক পর্যায়ে অভিষেক করেন। তিনি এপর্যন্ত বেলজিয়ামের হয়ে ৫০-এর অধিক ম্যাচ খেলেছেন। তিনি বেলজিয়ামের বেশ কয়েকটি যুব পর্যায়ে বেলজিয়াবের প্রতিনিধিত্ব করেছেন। তিনি ২০০৮ গ্রীষ্মকালীন অলিম্পিক এবং ২০১৪ ফিফা বিশ্বকাপের মতো প্রতিযোগিতায় বেলজিয়ামের হয়ে খেলছেন।

## সম্মাননা
### ক্লাব
;অলিম্পিয়াকোস
*সুপারলিগ গ্রিস (২): ২০১০–১১, ২০১১–১২
*গ্রিক ফুটবল কাপ (১): ২০১১–১২

### ব্যক্তিগত
*সুপারলিগ গ্রিস সর্বোচ্চ গোলদাতা (১): ২০১১–১২
*সুপারলিগ গ্রিস মৌসুমের সেরা খেলোয়াড় (১): ২০১১–১২
*প্রিমিয়ার লিগ মাসের সেরা গোল (১): মে ২০১৩

## তথ্যসূত্র

## বহিঃসংযোগ

*এভার্টনএফসি.কমে কেভিন মিরায়াস
*বেলজীয় এফএ-এ কেভিন মিরায়াস
* 
* 
* 
*
*

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বেলজীয় পুরুষ ফুটবলার
বিষয়শ্রেণী:ইংল্যান্ডে প্রবাসী বেলজীয়
বিষয়শ্রেণী:লিল ওলাঁপিক স্পোর্টিং ক্লাবের খেলোয়াড়
বিষয়শ্রেণী:বেলজিয়ামের আন্তর্জাতিক যুব ফুটবলার
বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার
বিষয়শ্রেণী:বেলজিয়ামের পুরুষ আন্তর্জাতিক ফুটবলার
বিষয়শ্রেণী:লিগ ১-এর খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:বেলজীয় প্রবাসী পুরুষ ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:গ্রিসে প্রবাসী ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:২০০৮ গ্রীষ্মকালীন অলিম্পিকের ফুটবলার
বিষয়শ্রেণী:পুরুষ ফুটবল উইঙ্গার
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:এভার্টন ফুটবল ক্লাবের খেলোয়াড়
বিষয়শ্রেণী:এসিএফ ফিওরেন্তিনার খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:সেঁত-এতিয়েন স্পোর্টস অ্যাসোসিয়েশনের খেলোয়াড়
বিষয়শ্রেণী:রয়্যাল আন্টভের্প ফুটবল ক্লাবের খেলোয়াড়
বিষয়শ্রেণী:সুপার লিগের খেলোয়াড়
বিষয়শ্রেণী:গাজিয়ান্তেপ ফুটবল ক্লাবের খেলোয়াড়
বিষয়শ্রেণী:ফ্রান্সে বেলজীয় প্রবাসী ক্রীড়াবিদ
বিষয়শ্রেণী:ইংল্যান্ডে বেলজীয় প্রবাসী ক্রীড়াবিদ
বিষয়শ্রেণী:মোরেইরেন্সে ফুটবল ক্লাবের খেলোয়াড়
বিষয়শ্রেণী:লিমাসোল স্পোর্টস অ্যাসোসিয়েশনের খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:সাইপ্রাসীয় প্রথম বিভাগের খেলোয়াড়
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:তুরস্কে প্রবাসী ফুটবলার
বিষয়শ্রেণী:সাইপ্রাসে প্রবাসী ফুটবলার
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:অলিম্পিয়াকোস ফুটবল ক্লাবের খেলোয়াড়
বিষয়শ্রেণী:বেলজিয়ামের অলিম্পিক ফুটবলার
বিষয়শ্রেণী:পর্তুগালে প্রবাসী পুরুষ ফুটবলার
শক্তি চট্টোপাধ্যায়ের গ্রন্থতালিকা

বাংলা ভাষার সাহিত্যিক  শক্তি চট্টোপাধ্যায় (১৯৩৪-১৯৯৫) কাব্য, ছড়া, উপন্যাস, কিশোরসাহিত্য, সমালোচনা, অনুবাদ ইত্যাদি বিষয়ে প্রায় পঞ্চাষের অধিক বই রচনা করেছেন, যেগুলোর বেশিরভাগই তার জীবদ্দশায় এবং কয়েকটি মৃত্যুর পর প্রকাশিত হয়েছে। সম্পূর্ণ (আংশিক অসম্পূর্ণ হতে পারে) তালিকা নিচে দেয়া হলঃ

## কাব্যগ্রন্থ
শক্তি চট্টোপাধ্যায় চল্লিশের অধিক কাব্যগ্রন্থ রচনা করেছেন। ১৯৮৩ সালে, *[[যেতে পারি কিন্তু কেন যাবো]]* (১৯৮২) কাব্যগ্রন্থের জন্য তিনি সাহিত্য অকাদেমি পুরস্কার লাভ করেন।

### যৌথ কাব্যগ্রন্থ

### কাব্যসংকলন

### অনূদিত কাব্য

### ছড়াসংগ্রহ

### গল্পগ্রন্থ

### উপন্যাস

### প্রবন্ধসংগ্রহ

### ভ্রমণবিষয়ক গ্রন্থ

## তথ্যসূত্র

## বহিঃসংযোগ
* পরবাসে শক্তি চট্টোপাধ্যায়ের গ্রন্থপঁজী। সংকলক: সমীর সেনগুপ্ত

বিষয়শ্রেণী:বাঙালি সাহিত্যিকদের সাহিত্য কর্ম
গ্রন্থতালিকা
চার্লি চ্যাপলিন (দ্ব্যর্থতা নিরসন)

**[[চার্লি চ্যাপলিন]]** ছিলেন একজন ইংরেজ কৌতুক অভিনেতা।

**চার্লস** বা **চার্লি চ্যাপলিন** এর নামে আছে:

* চার্লি চ্যাপলিন (অগ্রজ) (১৭৫৯–১৮১৬), লিংকনশায়ারে ব্রিটিশ সংসদ সদস্য হিসেবে ছিলেন ১৮০২-১৮১৬
* চার্লি চ্যাপলিন (কনিষ্ঠ) (১৭৮৬–১৮৫৯), স্টামফোর্ডে ব্রিটিশ সংসদ সদস্য হিসেবে ছিলেন ১৮০৯–১৮১২, এবং লিংকনশায়ারে ১৮১৮–১৮৩১
* চার্লস জশুয়া চ্যাপলিন (১৮২৫–১৮৯১), ফরাসি চিত্রশিল্পী
* চার্লস চ্যাপলিন সিনিয়র (১৮৬৩–১৯০১), ব্রিটিশ মিউজিক হল অভিনেতা, চার্লি চ্যাপলিনের বাবা
* চার্লস চ্যাপলিন (শিল্পী) (১৯০৭–১৯৮৭), ইংরেজ শিল্পী, খোদাইকারী এবং মুদ্রণ নির্মাতা
* চার্লস চ্যাপলিন জুনিয়র (১৯২৫–১৯৬৮), মার্কিন অভিনেতা, চার্লি চ্যাপলিনের পুত্র
* চার্লি চ্যাপলিন (সঙ্গীতশিল্পী), সঙ্গীতশিল্পী
* চার্লস সি জি চ্যাপলিন (১৯০৬–১৯৯১), মার্কিন মত্স্যবিজ্ঞানী এবং লেখক

## অন্যান্য ব্যবহার
* "চার্লি চ্যাপলিন ওয়েন্ট টু ফ্রান্স"
* "চার্লি চ্যাপলিন" (তানিয়া জানাক্লিদু গান)
* ''চার্লি চ্যাপলিন'' (চলচ্চিত্র), ২০০২ সালে মুক্তি প্রাপ্ত ভারতীয় তামিল চলচ্চিত্র
*''চার্লি চ্যাপলিন'' (১৯৯৯ সালের চলচ্চিত্র), ১৯৯৯ সালে মুক্তিপ্রাপ্ত ভারতীয় মালালার চলচ্চিত্র

## আরো দেখুন
*চ্যাপলিন (দ্ব্যর্থতা নিরসন)
*চ্যাপলিন (নাম)
*চ্যাপলিন পরিবার কৌতুক অভিনেতা চার্লি চ্যাপলিনের আত্মীয়দের জন্য
সেলেস্ট হোম

**সেলেস্ট হোম** (; ২৯শে এপ্রিল ১৯১৭ - ১৫ই জুলাই ২০১২) হলেন একজন মার্কিন অভিনেত্রী ও গায়িকা। অভিনয়ের স্বীকৃতি হিসেবে তিনি একটি একাডেমি পুরস্কার ও একটি গোল্ডেন গ্লোব পুরস্কার অর্জন করেছেন। এছাড়া তিনি আমেরিকান থিয়েটার হল অব ফেমে ভূষিত হয়েছেন।

১৯৩৭ সালে *[[হ্যামলেট]]* মঞ্চনাটক দিয়ে তার কর্মজীবন শুরু হয়। তার অভিনীত প্রথম চলচ্চিত্র *[[থ্রি লিটল গার্লস ইন ব্লু]]* (১৯৪৬)। পরের বছর *[[জেন্টলম্যান্‌স অ্যাগ্রিমেন্ট]]* (১৯৪৭) চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। পরবর্তীকালে তিনি *[[কাম টু দ্য স্টেবল]]* (১৯৪৯) ও *[[অল অ্যাবাউট ইভ]]* (১৯৫০) চলচ্চিত্রের অভিনয়ের জন্য আরও দুটি একাডেমি পুরস্কারের মনোনয়ন লাভ করেন। টেলিভিশনে তিনি *[[ব্যাকস্টেয়ার্স অ্যাট দ্য হোয়াইট হাউজ]]* নাটকে অভিনয়ের জন্য সীমিত ধারাবাহিকে শ্রেষ্ঠ পার্শ্ব অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন।

## প্রারম্ভিক জীবন
সেলেস্ট হোম ১৯১৭ সালের ২৯শে এপ্রিল নিউ ইয়র্ক অঙ্গরাজ্যের ম্যানহাটনে জন্মগ্রহণ করেন এবং বেড়ে ওঠেন। সেলেস্ট তার পিতামাতার একমাত্র সন্তান ছিলেন। তার মাতা জিন পার্ক একজন মার্কিন পোট্রেট শিল্পী ও লেখক। তার পিতা থিওডর হোম একজন নরওয়েজীয় ব্যবসায়ী ছিলেন, যার কোম্পানি লন্ডনের লয়েডসকে নৌ সামগ্রী সরবরাহ করতেন। তার পিতামাতার পেশার কারণে তিনি কৈশোরে প্রায়ই বিভিন্ন স্থানে ভ্রমণ করতেন এবং নেদারল্যান্ডস, ফ্রান্স ও মার্কিন যুক্তরাষ্ট্রের বিভিন্ন বিদ্যালয়ে পড়াশোনা করেন। তিনি শিকাগোর ইউনিভার্সিটি স্কুল ফর গার্লসে তার মাধ্যমিক শিক্ষা শুরু করেন এবং পরে ফ্রান্সিস ডাব্লিউ. পার্কার স্কুলে স্থানান্তরিত হন। পার্কার স্কুলে তিনি অসংখ্য বিদ্যালয়ের মঞ্চনাটকে অভিনয় করেন এবং ১৯৩৫ সালে সেখান থেকে পাস করেন। তিনি এরপর শিকাগো বিশ্ববিদ্যালয়ে নাট্যকলায় ভর্তি হন এবং ১৯৩০-এর দশকের শেষভাগে মঞ্চ অভিনেত্রী হিসেবে পরিণত হন।

## পুরস্কার ও মনোনয়ন

## তথ্যসূত্র

## বহিঃসংযোগ

* 
* 
* 
* 
* 
* 
* 

বিষয়শ্রেণী:১৯১৭-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:টুয়েন্টিয়েথ সেঞ্চুরি ফক্সের চুক্তিবদ্ধ শিল্পী
বিষয়শ্রেণী:নরওয়েজীয় বংশোদ্ভূত মার্কিন ব্যক্তি
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:নিউ ইয়র্ক শহরের সঙ্গীতশিল্পী
বিষয়শ্রেণী:মার্কিন গায়িকা
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
বিষয়শ্রেণী:নিউ জার্সির অভিনেত্রী
বিষয়শ্রেণী:অডিওবই পাঠক
ডিভোক ওরিগি

**ডিভোক ওকোথ ওরিগি** ( ; জন্ম: ১৮ এপ্রিল ১৯৯৫) হলেন একজন বেলজীয় পেশাদার ফুটবলার, যিনি সেরিয়ে আ ক্লাব এসি মিলান এবং বেলজিয়াম জাতীয় দলে একজন আক্রমণভাগের খেলোয়াড় হিসেবে খেলেন। তিনি হচ্ছেন সাবেক কেনিয় ফুটবলার মাইক ওরিগির পুত্র।

ওরিগি ২০১৩ সালে, লিলির হয়ে খেলার মাধ্যমে তার পেশাদার ক্যারিয়ার শুরু করেন। এর প্রায় দেড় বছর পর, তিনি ১০ মিলিয়ন ইউরোর বিনিময়ে প্রিমিয়ার লিগের ক্লাব লিভারপুলে যোগদান করেন। পরবর্তীতে ২০১৪–১৫ মৌসুমে তিনি পুনরায় লিলিতে ধারে খেলতে আসেন।

ওরিগি ২০১৪ সালে বেলজিয়াম জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি ২০১৪ ফিফা বিশ্বকাপের কোয়ার্টার-ফাইনালে পৌঁছানো বেলজিয়াম দলের সদস্য ছিলেন। তিনি হচ্ছেন ফিফা বিশ্বকাপের ইতিহাসে সর্বকনিষ্ঠ বেলজীয় গোলদাতা।

## ক্যারিয়ার পরিসংখ্যান
### আন্তর্জাতিক

### আন্তর্জাতিক গোল
:

## সম্মাননা
### ব্যক্তিগত
*বছরের সেরা প্রতিশ্রুতিশীল প্রতিভা: ২০১৪

## তথ্যসূত্র

## বহিঃসংযোগ

* লিভারপুলএফসি.কমে ডিভোক ওরিগি
* 
* 
* 
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বেলজীয় পুরুষ ফুটবলার
বিষয়শ্রেণী:বেলজীয় প্রবাসী পুরুষ ফুটবলার
বিষয়শ্রেণী:রয়্যাল রেসিং ক্লাব খেংকের খেলোয়াড়
বিষয়শ্রেণী:লিল ওলাঁপিক স্পোর্টিং ক্লাবের খেলোয়াড়
বিষয়শ্রেণী:লিভারপুল ফুটবল ক্লাবের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:ইংল্যান্ডে প্রবাসী বেলজীয়
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:বেলজিয়ামের পুরুষ আন্তর্জাতিক ফুটবলার
বিষয়শ্রেণী:বেলজিয়ামের আন্তর্জাতিক যুব ফুটবলার
বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:ভিএফএল ভলফসবুর্গের খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড়
বিষয়শ্রেণী:এসি মিলানের খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:ইংল্যান্ডে বেলজীয় প্রবাসী ক্রীড়াবিদ
বিষয়শ্রেণী:ফ্রান্সে বেলজীয় প্রবাসী ক্রীড়াবিদ
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:নটিংহ্যাম ফরেস্ট ফুটবল ক্লাবের খেলোয়াড়
মিশেল ফাইফার

মিশেল মারি ফাইফার (ইংরেজি: Michelle Marie Pfeiffer; জন্ম: ২৯শে এপ্রিল ১৯৫৮) হলেন একজন মার্কিন অভিনেত্রী ও প্রযোজক। অভিনয়ের স্বীকৃতি হিসেবে তিনি একটি গোল্ডেন গ্লোব পুরস্কার, একটি বাফটা পুরস্কার, একটি রৌপ্য ভল্লুক ও একাধিক ক্রিটিকস সার্কেল পুরস্কার লাভ করেছেন এবং তিনটি একাডেমি পুরস্কার ও একটি এমি পুরস্কারের মনোনয়ন অর্জন করেছেন।

১৯৭৮ সালে তিনি তার কর্মজীবন শুরু করেন। তিনি ১৯৮২ সালে সঙ্গীতধর্মী *গ্রিজ টু* ছবিতে প্রথম কেন্দ্রীয় ভূমিকায় কাজ করেন। তিনি ব্রায়ান দে পালমার অপরাধধর্মী থ্রিলার *[[স্কারফেস (১৯৮৩-এর চলচ্চিত্র)|স্কারফেস]]* (১৯৮৩) দিয়ে প্রথম মূলধারার চলচ্চিত্রে সফলতা লাভ করেন। তিনি *[[ডেঞ্জারাস লিয়াজুঁ]]* (১৯৮৮), *[[দ্য ফেবুলাস বেকার বয়েজ]]* (১৯৮৯) এবং *[[লাভ ফিল্ড (চলচ্চিত্র)|লাভ ফিল্ড]]* (১৯৯২) চলচ্চিত্রগুলোতে অভিনয় করে তিনটি একাডেমি পুরস্কারের মনোনয়ন লাভ করেন এবং তিনটি ছবির জন্য তিনি যথাক্রমে শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার (১৯৮৮) শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার (১৯৮৯) ও শ্রেষ্ঠ অভিনেত্রী বিভাগে রৌপ্য ভল্লুক (১৯৯২) অর্জন করেন।

ফাইফার টিম বার্টন পরিচালিত সুপারহিরো চলচ্চিত্র *[[ব্যাটম্যান রিটার্নস]]* (১৯৯২) চলচ্চিত্রে ক্যাটওম্যান চরিত্রে অভিনয়ের জন্য সমালোচক ও দর্শকদের প্রশংসা অর্জন করেন। তিনি পরবর্তীতে মার্টিন স্কোরসেজির *[[দি এজ অব ইনোসেন্স]]* (১৯৯৩), মাইক নিকোল্‌সের *[[উল্‌ফ (১৯৯৪-এর চলচ্চিত্র)|উল্‌ফ]]* (১৯৯৪), রবার্ট জেমেকিসের *[[হোয়াট লাইজ বিনিথ]]* (২০০০) ও পিটার কসমিন্‌স্কির *হোয়াইট ওলিন্ডার* (২০০২) চলচ্চিত্রে শ্রেষ্ঠাংশে কাজ করেন। পাঁচ বছরের অভিনয় বিরতির পর তাকে *হেয়ারস্প্রে* (২০০৭), *চেরি* (২০০৯), ও *ডার্ক শ্যাডোজ* (২০১২) চলচ্চিত্রে দেখা যায়। তিনি এইচবিওর *দ্য উইজার্ড অব লাইজ* (২০১৭) টেলিভিশন চলচ্চিত্রে রুথ ম্যাডফ চরিত্রের জন্য তার প্রথম এমি পুরস্কারের মনোনয়ন লাভ করেন। এছাড়া তিনি ২০১৭ সালের *[[মাদার (২০১৭-এর চলচ্চিত্র)|মাদার]]* ও *[[মার্ডার অন দি ওরিয়েন্ট এক্সপ্রেস (২০১৭-এর চলচ্চিত্র)|মার্ডার অন দি ওরিয়েন্ট এক্সপ্রেস]]* এবং ২০১৮ সালে *[[অ্যান্ট-ম্যান অ্যান্ড দ্য ওয়াস্প]]* ছবিতে কাজ করেন।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:ওলন্দাজ বংশোদ্ভূত মার্কিন ব্যক্তি
বিষয়শ্রেণী:ওয়েলশ বংশোদ্ভূত মার্কিন ব্যক্তি
বিষয়শ্রেণী:ক্যালিফোর্নিয়ার অভিনেত্রী
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:ফরাসি বংশোদ্ভূত মার্কিন ব্যক্তি
বিষয়শ্রেণী:সুয়েডীয় বংশোদ্ভূত মার্কিন ব্যক্তি
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন গায়িকা
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন পরিবেশবাদী
বিষয়শ্রেণী:মার্কিন সুন্দরী প্রতিযোগিতা বিজয়ী
বিষয়শ্রেণী:শ্রেষ্ঠ অভিনেত্রী বিভাগে রৌপ্য ভল্লুক বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
বিষয়শ্রেণী:মার্কিন শেকসপিয়রীয় অভিনেত্রী
বিষয়শ্রেণী:ব্রিটিশ বংশোদ্ভূত অভিনেত্রী
বিষয়শ্রেণী:আইরিশ বংশোদ্ভূত অভিনেত্রী
বিষয়শ্রেণী:জার্মান বংশোদ্ভূত অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:ইতালীয় বংশোদ্ভূত মার্কিন ব্যক্তি
শাহেদ শরীফ খান

**শহীদ শরীফ খান** একজন বাংলাদেশী টেলিভিশন এবং চলচ্চিত্র অভিনেতা, পরিচালক ও লেখক। ১৯৯৭ সালে তিনি একটি বিজ্ঞাপনের মডেল হওয়ার মাধ্যমে তার অভিনয় জীবন শুরু হয়। তিনি তার অভিনয়ের জন্য তিন বার মেরিল প্রথম আলো পুরস্কারের জন্য মনোনয়ন পেয়েছিলেন। তার উল্লেখযোগ্য চলচ্চিত্রের মধ্য রয়েছে সেনাপতি, প্রিয় সাথী, জয়যাত্রা, হৃদয় শুধু তোমার জন্য, টক ঝাল মিষ্টি। তিনি বাংলাদেশের পাশাপাশি ভারতের কলকাতায় বাংলা চলচ্চিত্রে অভিনয় করেছে।

## পারিবারিক জীবন
শাহেদ অভিনেতা আবুল হায়াতের কন্যা নাতাশা হায়াতকে বিবাহ করেন। তাদের এক ছেলে ও এক মেয়ে রয়েছে।
## কর্মজীবন
### নাটক
শাহেদ শরীফ খান ২০০০ সালে আনিসুল হক কর্তৃক লিখিত ও মোস্তফা সরওয়ার ফারুকী কর্তৃক পরিচালিত “একান্নবর্তী” নামের একটি ধারাবাহিক নাটকে অভিনয়ের মাধ্যমে তার টেলিভিশন ক্যারিয়ার শুরু করেন। এখানে তিনি মৌটুসি বিশ্বাসের সাথে অভিনয় করেছিলেন যিনি একই নাটকের মাধ্যমে তার টেলিভিশন ক্যারিয়ার শুরু করেন, এতে আবুল হায়াতও অভিনয় করেছিলেন। এটি আনিসুল  হকের লেখা ও মোস্তাফা সারোয়ার ফারুকির পরিচালিত একটি নাটক ছিল।

### চলচ্চিত্র

জি সরকার পরিচালিত ‘প্রিয় সাথী’ চলচ্চিত্রে অভিনয়ের মাধ্যমে চলচ্চিত্রের অভিষেক হয় তার। এরপর তিনি ‘হৃদয় শুধু তোমার জন্য’ এবং ‘জয়যাত্রা’ চলচ্চিত্রে অভিনয় করেন। ২০০২ সালে দেবাশীষ বিশ্বাস পরিচালিত টেলিছবি ‘টক ঝাল মিষ্টি'তেও অভিনয় করেছিলেন তিনি। তার কাজের মধ্য টক ঝাল মিষ্টি (২০০২), হৃদয় শুধু তোমার জন্য (২০০৪), জয়যাত্রা (২০০৪), অজ্ঞাতনামা (২০১৬) উল্লেখযোগ্য চলচ্চিত্র। ২০১৭ সালে ভারতীয় পরিচালক রিঙ্গো ব্যানার্জি তাঁকে  বলিউড অভিনেতা রিয়া সেন এবং পরমব্রত চট্টোপাধ্যায়ের  বিপরীতে অভিনয়ের জন্য নির্বাচিত করেন। ২০২০ সালে "পিতৃসত্তা" নামে কিশোরী অবস্থায় ধর্ষণে শিকার এক বালিকাকে নিয়ে তৈরি একটি স্বল্পদৈর্ঘ্য চলচ্চিত্রে বাবার চরিত্রে অভিনয় করেছেন। 

## চলচ্চিত্র

## টেলিভিশন নাটক
আরটিভি

## পরিচালনায়
### টেলিভিশন নাটক

* এটিএন বাংলায় প্রচারিত *আয়নার সাথে আলিঙ্গন*
* চ্যানেল আইয়ে প্রচারিত ২৬ পর্বের *ফ্যাশন*
* বৈশাখী টিভিতে প্রচারিত *আস্তালায়ভিস্তা*
* চ্যানেল আইয়ে প্রচারিত *বুবাই*
* আরটিভি প্রচারিত ৫২ পর্বের ট্রাফিক সিগন্যাল

## কবিতা
২০১৭ সালে, শরীফ খান *তোমার জন্য* নামে একটি কবিতা বই প্রকাশ করেছিলেন, যা কথোপকথনের রূপ অনুসরণ করে লেখা এবং তিনি ব্যক্তিগতভাবে একুশে বইমেলায় বইটি  উপস্থাপন করেছিলেন ।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৭৪-এ জন্ম
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:জীবিত ব্যক্তি
রুই পাত্রিসিও

**রুই পেদ্রো দস সান্তোস পাত্রিসিও**,  (; জন্ম: ১৫ ফেব্রুয়ারি ১৯৮৮) হলেন একজন পর্তুগিজ পেশাদার ফুটবলার, যিনি ২০১৮ পর্যন্ত পর্তুগিজ ক্লাব স্পোর্চিং সিপি দলে খেলেছেন। এখন তিনি প্রিমিয়ার লিগে উলভারহ্যাম্পটন ওয়ান্ডারার্স এবং পর্তুগাল জাতীয় দলে একজন গোলরক্ষক হিসেবে খেলেন।

তিনি তার ক্যারিয়ারের সম্পূর্ণ সময় স্পোর্চিং সিপিতে অতিবাহিত করছেন। তিনি মাত্র ১৮ বছর বয়সে, ২০০৬ সালে স্পোর্চিং সিপির হয়ে অভিষেক করেন। তিনি এপর্যন্ত এই ক্লাবের হয়ে ৩০০-এর অধিক ম্যাচ খেলেছেন।

তিনি ২০১০ সালে, পর্তুগাল জাতীয় দলের হয়ে অভিষেক করেন। তৎকালীন ম্যানেজার পাউলো বেন্তো তাকে দলে ডাক দেন। তিনি ২০১২ উয়েফা ইউরো, ২০১৪ ফিফা বিশ্বকাপ এবং ২০১৭ ফিফা কনফেডারেশন্স কাপের মতো প্রতিযোগিতায় পর্তুগালের প্রতিনিধিত্ব করেছেন। তিনি ২০১৬ উয়েফা ইউরোজয়ী পর্তুগাল দলের একজন সদস্য ছিলেন।

## সম্মাননা
### ক্লাব
**স্পোর্চিং সিপি**
*তাকা দে পর্তুগাল: ২০০৭–০৮, ২০১৪–১৫
*সুপারতাকা কান্দিদো দে অলিভেইরা: ২০০৭, ২০০৮, ২০১৫
*তাকা দা লিগা: ২০১৭–১৮

### আন্তর্জাতিক
**পর্তুগাল**
*উয়েফা ইউরোপীয় চ্যাম্পিয়নশিপ: ২০১৬
*ফিফা কনফেডারেশন্স কাপ: তৃতীয় স্থান ২০১৭

### ব্যক্তিগত
*এসজেপিএফ মাসের সেরা খেলোয়াড়: এপ্রিল ২০১১
*এসজেপিএফ মাসের সেরা যুব খেলোয়াড়: জানুয়ারি ২০০৮, এপ্রিল ২০০৯, নভেম্বর ২০১০, মার্চ ২০১১, এপ্রিল ২০১১
*এলপিএফপি প্রিমেইরা লিগা বছরের সেরা গোলরক্ষক: ২০১১–১২, ২০১৫–১৬
*স্পোর্চিং সিপি বছরের সেরা ফুটবলার: ২০১১, ২০১২
*টুর্নামেন্টের সেরা দল: ২০১৬

### সম্মান
* অর্ডার অফ মেরিটের অধিনায়ক

## আরো দেখুন
*এক-ক্লাব খেলোয়াড়ের তালিকা

## তথ্যসূত্র

## বহিঃসংযোগ

*
*
*
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লেইরিয়ার ব্যক্তি
বিষয়শ্রেণী:পর্তুগিজ পুরুষ ফুটবলার
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:স্পোর্টিং সিপি-এর ফুটবলার
বিষয়শ্রেণী:পর্তুগালের আন্তর্জাতিক যুব ফুটবলার
বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার
বিষয়শ্রেণী:পর্তুগালের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০০৮ খেলোয়াড়
বিষয়শ্রেণী:উয়েফা ইউরো ২০১২-এর খেলোয়াড়
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড়
বিষয়শ্রেণী:২০১৭ ফিফা কনফেডারেশন্স কাপের খেলোয়াড়
বিষয়শ্রেণী:অর্ডার অফ মেরিটের (পর্তুগাল) কমান্ডার
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:উলভারহ্যাম্পটন ওয়ান্ডারার্স ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:আসোচাৎসিওনে স্পোর্তিভা রোমার খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:উয়েফা কনফারেন্স লিগ বিজয়ী খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:আতালান্তা বেরগামাস্কা কালচোর খেলোয়াড়
বিষয়শ্রেণী:আল আইন ফুটবল ক্লাবের খেলোয়াড়
বিষয়শ্রেণী:পর্তুগিজ প্রবাসী পুরুষ ফুটবলার
অ্যান্থনি লোপেস

**অ্যান্থনি লোপেস** (; জন্ম: ১ অক্টোবর ১৯৯০) হলেন একজন পর্তুগিজ পেশাদার ফুটবলার, যিনি লিয়োনে এবং পর্তুগাল জাতীয় দলের হয়ে গোলরক্ষক হিসেবে খেলেন।

তিনি লিয়োনের খেলার মাধ্যমে সকলের নজরে আসেন। তিনি ২০১১ সালে ওলাঁপিক লিয়োনের প্রথম একাদশের হয়ে খেলার মাধ্যমে তার পেশাদার ক্যারিয়ার শুরু করেন। তিনি ২০১৪ সালের কুপে দে লা লিগের ফাইনালে লিয়োনের প্রতিনিধিত্ব করেছেন।

যদিও অ্যান্থনি লোপেস ফ্রান্সে জন্মগ্রহণ করেছেন, কিন্তু তিনি পর্তুগাল জাতীয় দলের হয়ে আন্তর্জাতিক পর্যায়ে খেলেন। তিনি জাতীয় দলের হয়ে খেলার পূর্বে পর্তুগালের অনূর্ধ্ব-১৭, অনূর্ধ্ব-১৮, অনূর্ধ্ব-১৯, অনূর্ধ্ব-২০ এবং অনূর্ধ্ব-২১ দলের হয়ে খেলেছেন। তিনি ২০১৫ সালের মার্চ মাসে, পর্তুগাল জাতীয় দলের হয়ে অভিষেক করেছেন এবং ২০১৬ উয়েফা ইউরোজয়ী পর্তুগাল দলের একজন সদস্য ছিলেন।

## ক্যারিয়ার পরিসংখ্যান
### ক্লাব

## সম্মাননা
### আন্তর্জাতিক
;পর্তুগাল
* উয়েফা ইউরোপীয় চ্যাম্পিয়নশিপ: ২০১৬

### সম্মান
* 60px অর্ডার অফ মেরিটের অধিনায়ক

## তথ্যসূত্র

## বহিঃসংযোগ

* 
* 
* 
* National team data 
* 
* 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জিভরসের ব্যক্তি
বিষয়শ্রেণী:পর্তুগিজ বংশোদ্ভূত ফরাসি ব্যক্তি
বিষয়শ্রেণী:পর্তুগিজ পুরুষ ফুটবলার
বিষয়শ্রেণী:লিগ ১-এর খেলোয়াড়
বিষয়শ্রেণী:ওলাঁপিক লিয়োনের খেলোয়াড়
বিষয়শ্রেণী:পর্তুগালের আন্তর্জাতিক যুব ফুটবলার
বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার
বিষয়শ্রেণী:পর্তুগালের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড়
বিষয়শ্রেণী:অর্ডার অফ মেরিটের (পর্তুগাল) কমান্ডার
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:পুরুষ ফুটবল গোলরক্ষক
বিষয়শ্রেণী:ফুটবল ক্লাব নাঁতের খেলোয়াড়
বিষয়শ্রেণী:ফরাসি পুরুষ ফুটবলার
উইকি লাভস আর্থ

**উইকি লাভস আর্থ** (**ডব্লিউএলই**) একটি বার্ষিক আন্তর্জাতিক ছবি তোলার প্রতিযোগিতা যা প্রতি বছর মে মাসে বিশ্বব্যাপী অনুষ্ঠিত হয়। এটি উইকিমিডিয়া অধ্যায়, উইকিপিডিয়া সম্প্রদায়ের সদস্য ও স্থানীয় স্বেচ্ছাসেবকদের দ্বারা বিশ্বব্যাপী আয়োজন করা হয়। অংশগ্রহণকারীরা নিজ-নিজ অঞ্চলের সংরক্ষিত এলাকার ছবি তুলে, এবং পরে তা উইকিমিডিয়া কমন্সে আপলোড করে। এ প্রতিযোগিতার অন্যতম লক্ষ্য বিভিন্ন দেশের সংরক্ষিত অঞ্চলসমূহের ছবির একটি স্থায়ী সংগ্রহশালা তৈরি করা, উইকিপিডিয়ায় ছবিগুলো ব্যবহার করা ও সংশ্লিষ্ঠ অঞ্চলসমূহকে বিশ্বদরবারে উপস্থাপন করা। ইউক্রেনে ২০১৩ সালে প্রথম পরীক্ষামূলক প্রকল্প হিসেবে শুরু হয় উইকি লাভস আর্থ প্রতিযোগিতা। এর নেতৃত্ব দেন ইয়েভেন বুকেট। পরের বছর থেকেই এ প্রতিযোগিতা আন্তর্জাতিক ভাবে অনুষ্ঠিত হচ্ছে এবং বিশ্বের বিভিন্ন দেশ এতে অংশ নিচ্ছে। ২০১৪ সালে ইউরোপের বাইরে এ প্রতিযোগিতা শুরু হয় এবং ১৬টি দেশ প্রতিযোগিতায় অংশ নেয়। ২০১৫ সালে ২৬টি দেশের ৮,৪০০ জন প্রতিযোগী প্রতিযোগিতায় অংশ নেয় এবং ১,০০,০০০ ছবি জমা পড়ে। এ বছর উইকি লাভস আর্থ পর্ব পাকিস্তানের একটি ছবি বিজয়ী হয়।

২০১৬ সালের উইকি লাভস আর্থ পর্বে ২৬টি দেশের ৭,০০০ প্রতিযোগী অংশ নেয় এবং ৭৫,০০০ ছবি জমা পড়ে।

উইকি লাভস আর্থ উইকি লাভস মনুমেন্টস প্রতিযোগিতার একটি সহযোগী প্রকল্প। নেদারল্যান্ডে ২০১০ সালে শুরু হয় উইকি লাভস মনুমেন্টস প্রতিযোগিতা। এটি প্রতি বছর সেপ্টেম্বর মাসে অনুষ্ঠিত হয়। ২০১০ সালে পর উইকি লাভস মনুমেন্টস ইউরোপের অন্যান্য দেশে ছড়িয়ে পড়ে এবং গিনেজ রেকর্ডের বই অনুযায়ী, এই প্রতিযোগিতার ২০১১ সালের সংস্করণটি সবচেয়ে বড় আলোকচিত্র প্রতিযোগিতার বিশ্ব রেকর্ড ভাঙে। ২০১২ সালে, প্রতিযোগিতায় ৩৫টি দেশ অংশগ্রহণ করে যা ইউরোপের বাইরেও ছড়িয়ে পড়ে। উইকি লাভস মনুমেন্টস ২০১২'র সময়, ১৫,০০০ জন অংশগ্রহণকারী কর্তৃক ৩,৫০,০০০ টির অধিক ঐতিহাসিক স্থাপনার আলোকচিত্র আপলোড করা হয়। ২০১৩ সালে, উইকি লাভস মনুমেন্টস প্রতিযোগিতা এন্টার্কটিকাসহ ছয়টি মহাদেশে অনুষ্ঠিত হয় এবং বিশ্বজুড়ে পঞ্চাশটিরও বেশি দেশ এতে অংশগ্রহণ করে।

## বিজয়ী
উইকি লাভস আর্থের আন্তর্জাতিক প্রথম পুরস্কার বিজয়ীদের একটি তালিকা নিচে দেওয়া হয়েছে:

## তথ্যসূত্র

## বহিঃসংযোগ

* 


বিষয়শ্রেণী:উইকি সম্প্রদায়
বিষয়শ্রেণী:২০১৩-এ প্রতিষ্ঠিত পুনরাবৃত্ত ঘটনা
ম্যাক অ্যান্ডারসন

**উইলিয়াম ম্যাকডিউগল ম্যাক অ্যান্ডারসন** (; জন্ম: ৮ অক্টোবর, ১৯১৯ - মৃত্যু: ২১ ডিসেম্বর, ১৯৭৯) ওয়েস্টপোর্টে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৬ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারির প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, লেগ ব্রেক গুগলি বোলিংয়ে পারদর্শীতা দেখিয়েছেন **ম্যাক অ্যান্ডারসন**।

২৯ মার্চ, ১৯৪৬ তারিখে অস্ট্রেলিয়ার বিপক্ষে টেস্ট অভিষেক ঘটে তার। এটিই তার খেলোয়াড়ী জীবনের একমাত্র টেস্ট ছিল। খেলায় তিনি সর্বমোট পাঁচ রান তুলতে পেরেছেন।

## প্রথম-শ্রেণীর ক্রিকেট
১৯৩৮-৩৯ মৌসুম থেকে ১৯৪৯-৫০ মৌসুম পর্যন্ত ক্যান্টারবারির পক্ষে প্রথম-শ্রেণীর নিউজিল্যান্ডীয় ক্রিকেটে অংশগ্রহণ করেছেন ম্যাক অ্যান্ডারসন। এ সময় দলে তিনি ব্যাটসম্যানের ভূমিকায় অবতীর্ণ হয়েছিলেন। পাশাপাশি, মাঝে-মধ্যে দলের প্রয়োজনে লেগ স্পিন বোলিং আক্রমণ পরিচালনা করতেন।

১৯৪৫-৪৬ মৌসুমে ওতাগোর বিপক্ষে নিজস্ব সর্বোচ্চ ১৩৭ রান তুলেন। উদ্বোধনী ব্যাটসম্যান হিসেবে মাঠে নেমে দীর্ঘ ৩৯৬ মিনিট ক্রিজে অবস্থান করে এ রান সংগ্রহ করেন ম্যাক অ্যান্ডারসন। ১৯৪৮-৪৯ মৌসুমের প্লাঙ্কেট শীল্ডে স্বর্ণালী সময় অতিবাহিত করেন। তিনটি অর্ধ-শতকসহ ৭১.২৫ গড় ২৮৫ রান তুলে চমক সৃষ্টি করেন।

## টেস্ট ক্রিকেট
এর অল্প কিছুদিন পর অস্ট্রেলিয়া ক্রিকেট দল নিউজিল্যান্ড সফরে আসে। ক্যান্টারবারির সদস্যরূপে সফরকারী অস্ট্রেলিয়া একাদশের বিপক্ষে ৬১ রান তুলেন। ফলশ্রুতিতে ওয়েলিংটনের ব্যাসিন রিজার্ভে অস্ট্রেলিয়ার বিপক্ষে নিজস্ব একমাত্র টেস্টে অংশগ্রহণের সুযোগ হয় তার। ঐ টেস্টে ছয়জন ব্যাটসম্যানের টেস্ট অভিষেক হলেও অ্যান্ডারসন-সহ আরও পাঁচজনের একমাত্র টেস্টরূপে গণ্য হয়। খেলায় তিনি ৪ ও ১ রান তুলতে সমর্থ হন।

প্রস্তুতিমূলক খেলায় অংশ নেন। কিন্তু, ১৯৪৯ সালে ইংল্যান্ড সফরে নিউজিল্যান্ড দলের সদস্যরূপে তাকে অন্তর্ভুক্ত করা হয়নি।

## ব্যক্তিগত জীবন
ব্যক্তিগত জীবনে বিবাহিত ম্যাক অ্যান্ডারসনের সন্তান রবার্ট অ্যান্ডারসন ১৯৭০-এর দশকে নিউজিল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন।

২১ ডিসেম্বর, ১৯৭৯ তারিখে ৬০ বছর বয়সে ক্যান্টারবারির ক্রাইস্টচার্চে ম্যাক অ্যান্ডারসনের দেহাবসান ঘটে।

## তথ্যসূত্র

## আরও দেখুন
* প্লাঙ্কেট শীল্ড
* রবার্ট অ্যান্ডারসন
* অকল্যান্ড ক্রিকেট দল
* নিউজিল্যান্ডীয় টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯১৯-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:ক্যান্টারবারির ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:সাউথ আইল্যান্ডের ক্রিকেটার
ক্ষীরতোয়া

**ক্ষীরতোয়া** বাংলার একটি জনপ্রিয় মিষ্টি খাদ্য। ছোট ছোট লম্বাটে আকারের রসগোল্লাকে রসে ভিজিয়ে তার উপর জ্বাল-দেওয়া ঘন ক্ষীরের মধ্যে ঢেলে *ক্ষীরতোয়া* বানানো হয়। ত্রিপুরার ক্ষীরতোয়ার উৎপত্তি স্থল। ভারতের ত্রিপুরা রাজ্যের ধর্মনগরের ক্ষীরতোয়া খুবই বিখ্যাত।

## আরও দেখুন
* রসমালাই

## তথ্যসূত্র

বিষয়শ্রেণী:পশ্চিমবঙ্গের মিষ্টি
বিষয়শ্রেণী:বাংলাদেশী মিষ্টান্ন